NORAKSTS

|  |  |
| --- | --- |
| 25.07.2024. | Nr.8/29 |

**STARPGABALA STATUSA NOTEIKŠANA ZEMES VIENĪBĀM**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Jelgavā – Garozas ielā 85H, ar aptuveno platību 460 m2 (kadastra apzīmējums 0900 028 0406), 4.līnijā 39H, Jelgavā, ar aptuveno platību 1276 m2 (kadastra apzīmējums 0900 021 0925) un Tērvetes ielā 106A, Jelgavā, ar aptuveno platību 9449 m2 (kadastra apzīmējums 0900 019 0437) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme” un 2017. gada 20. jūlija lēmumu Nr.9/16 “Rezerves zemes fondā ieskaitīto zemes vienību piekritība Jelgavas pilsētas pašvaldībai” zemes vienības Garozas ielā 85H, 4.līnijā 39H un Tērvetes ielā 106A, Jelgavā, piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības Zemes lietu komisijas 2024. gada 24. aprīļa lēmumiem Nr.4/2 “Zemes vienības Garozas ielā 85H, Jelgavā atbilstība starpgabala statusam” un Nr.4/3 “Zemes vienības Tērvetes ielā 106A, Jelgavā atbilstība starpgabala statusam” un 2024. gada 21. maija lēmumu Nr.5/4 “Zemes vienības ar kadastra apzīmējumu 0900 021 0925, Jelgavā atbilstība starpgabala statusam”, minētās zemes vienības ir starpgabali.

Zemes vienības nav izmantojamas pastāvīgi funkcionējošas apbūves veidošanai, nav iespējama to atsevišķa saimnieciska izmantošana un tās pievienojamas kādam no blakus esošiem nekustamajiem īpašumiem.

Zemes vienība Garozas ielā 85H, Jelgavā, kadastra apzīmējums 0900 028 0406, ir paredzēta piekļūšanas nodrošināšanai uz nekustamo īpašumu Garozas ielā 85A, Jelgavā. Zemes vienība 4.līnijā 39H, Jelgavā, kadastra apzīmējums 0900 021 0925, ir paredzēta piekļuves nodrošināšanai uz nekustamajiem īpašumiem 4.līnijā 39C, 4.līnijā 39K, 4.līnijā 39J, 4.līnijā 39I, Jelgavā. Zemes vienībai Tērvetes ielā 106A, Jelgavā, kadastra apzīmējums 0900 019 0437, nav iespējams nodrošināt pieslēgumu koplietošanas ielai.

Ievērojot minēto, saskaņā ar Pašvaldību likumu 4.panta pirmās daļas 15.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu, Zemes ierīcības likuma 1.panta ceturto daļu un pamatojoties uz Publiskas personas mantas atsavināšanas likuma 1.panta 11.punkta a) apakšpunktu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Noteikt starpgabala statusu zemes vienībām:

1. Garozas ielā 85H, Jelgavā (kadastra apzīmējums 0900 028 0406);
2. 4.līnijā 39H, Jelgavā (kadastra apzīmējums 0900 021 0925);
3. Tērvetes ielā 106A, Jelgavā (kadastra apzīmējums 0900 019 0437).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā